laion/Wikipedia-Exotic huggingface dataset:
Strong Enough

Strong Enough (בעברית: חזקה מספיק) הוא סינגל שהוקלט על ידי הזמרת-יוצרת האמריקאית שר, מתוך אלבומה העשרים ושניים, Believe. השיר יצא לאור ב-19 בפברואר 1999, כסינגל השני מתוך האלבום. השיר הגיע למקום החמישי במצעד הסינגלים הבריטי, וה-57 במצעד הבילבורד הוט 100. השיר נכתב על ידי מארק טיילור ופול בארי והופק על ידי טיילור גם כן. השיר הוא שיר בסגנון הדיסקו. השיר זכה לביקורות ולשבחים ממבקרי המוזיקה ובפרט מאתר המוזיקה AllMusic שסקר את השיר בחיוב רב. בנוסף לכך, זכה השיר למעמד הזהב בצרפת, על סך מכירות של 250,000 עותקים. הווידאו קליפ המלא שיצא עבור השיר הועלה לערוץ ה-Vevo של שר ב-11 באוגוסט 2016. הקליפ בוים על ידי נייג'ל דיק ובו משתתפת השחקנית שאנין סוסאמון. בתחילת הקליפ, ניתן לראות צג בו נראית שר. נכון לפברואר 2019, מונה הצפיות של הקליפ עומד על כ-13 מיליון צפיות. מידע על היצירה "Strong Enough" באתר מיוזיק בריינז מידע על הסינגל "Strong Enough" באתר מיוזיק בריינז מידע על היצירה "Strong Enough" באתר Discogs סרטון השיר "Strong Enough" באתר יוטיוב Warner Music Group Official Website, Warner Music Group Official Website (באנגלית) Official Charts Company, www.officialcharts.com Cher Chart History, Billboard Cher – Strong Enough (באנגלית), נבדק ב-2019-02-08 Cher Fan Club, Cher - Strong Enough (Official Video), נבדק ב-2019-02-08 Believe - Cher | Songs, Reviews, Credits, AllMusic (באנגלית) Les Certifications, SNEP, ‏2013-11-01 (ארכיון) TraduccionesStarrr, Cher - Strong Enough "Video Official" (Subtitulada en Español) [HQ], נבדק ב-2019-02-08 ARIA Charts - Accreditations - 1999 Singles, www.aria.com.au www.ultratop.be www.bpi.co.uk BVMI | Datenbank, www.musikindustrie.de
I Surrender

I Surrender (בעברית: אני נכנעת) הוא שיר שהוקלט על ידי הזמרת-יוצרת הקנדית סלין דיון, מתוך אלבומה השביעי בשפה האנגלית, A New Day Has Come. השיר יצא לאור ב-22 במרץ 2002, על ידי חברת התקליטים קולומביה רקורדס. השיר נכלל באלבום הווידאו Live in Las Vegas: A New Day..., אשר יצא בשנת 2007. השיר נכתב על ידי לואי ביאנקנילו, סאם וואטרס והופק על ידי סימון פרנגלן. השיר הוא בלדת פופ, המשלבת בתוכה גם את סגנון הרוק קל. בשיר מדברת סלין על כניעתה לאהבה, ועל כך שתסכים לוותר על הכל למען חיים משותפים עם בן זוגה. מגזין הבילבורד סקר את השיר בחיוב. עם השיר הופיעה סלין דיון בהופעה שנכללה באלבום הווידאו שלה, Live in Las Vegas: A New Day.... הופעת השיר עלתה לערוץ ה-Vevo של דיון והפכה לויראלית כאשר צברה למעלה מ-34 מיליון צפיות בסך הכל. בנוסף לכך, הופיעה דיון עם השיר במהלך רצף ההופעות שלה, "A New Day...". במרוצת השנים זכה השיר לעשרות גרסאות כיסוי ורמיקסים, כשהבולטים ביותר מביניהם הם: גרסתו של בילי גילמן, אשר ביצע את השיר בתוכנית הטלוויזיה "The Voice". גרסתו של טרי לין, אשר ביצע את השיר בשנת 2008. גרסתה של אליסה בונוברה, שביצעה את השיר בתוכנית הטלוויזיה "The Voice". גרסתה של ג'סיקה סנצ'ז, שביצעה את השיר בתוכנית הטלוויזיה "America's Got Talent". גרסתה של קלי קלרקסון, שביצעה את השיר בתוכנית הטלוויזיה "אמריקן איידול". גרסתו של אנתוני פדורוב, שביצע את בתוכנית הטלוויזיה "אמריקן איידול". גרסתו של אברהם מתאו, שביצע את השיר בשנת 2010. גרסתה של קוסימה די ויטו, שביצעה את השיר בתוכנית הטלוויזיה "אוסטרליה איידול". סרטון השיר "I Surrender" באתר יוטיוב Columbia Records, Columbia Records (באנגלית) www.celinedion.com (ארכיון) Céline Dion – I Surrender (באנגלית), נבדק ב-2019-02-08 Review: Celine Dion, A New Day Has Come, Slant Magazine, ‏2002-03-16 (באנגלית) CelineDionVEVO, Céline Dion - I Surrender (VIDEO from the 2007 DVD "A New Day...Live In Las Vegas"), נבדק ב-2019-02-08 Celine's maniacs - Waiting for that day..., www.celinemaniacs.com Cillea Houghton, Billy Gilman Wows With 'I Surrender' on 'The Voice' [Watch], Taste of Country (באנגלית) L Sherlock, Terry Lin adapted "I Surrender", נבדק ב-2019-02-08 Alisah Bonaobra, Alisah Bonaobra WCOPA 2016 Journey, נבדק ב-2019-02-08 Yiwaki, Jessica Sanchez-I Surrender, נבדק ב-2019-02-08 KellyClarksonArg, Kelly Clarkson - I Surrender (American Idol 2002) [HD], נבדק ב-2019-02-08 Domeju, Anthony Fedorov-I Surrender, נבדק ב-2019-02-08 edcelregreso, Abraham Mateo (12 AÑOS) - l SURRENDER - (Celine Dion) Studio RC, נבדק ב-2019-02-08 CosimaCentral, I Surrender - Cosima, נבדק ב-2019-02-08
הצלב הספרדי

הצלב הספרדי היה עיטור גבורה ללוחמים נאצים גרמנים שלקחו חלק במלחמת האזרחים הספרדית ולחמו לצד כוחותיו הלאומנים של פרנקו. עם פרוץ מלחמת האזרחים בספרד שלחה הממשלה הגרמנית יחידות של מתנדבים להילחם לצד הכוחות הלאומנים בהנהגת פרנקו – יחידות אלו נודעו כלגיון הקונדור. מעמדם כמתנדבים לא איפשר הענקת עיטור רשמי כאות הוקרה על הישגיהם הצבאיים ולכן בתום מלחמת האזרחים בספרד, עם שובם של המתנדבים הביתה ב-14 באפריל 1939, הוחלט בגרמניה ליצור עיטור חדש, בשם "הצלב הספרדי", שיוענק לחיילים שהצטיינו במלחמת האזרחים הספרדית. הצלב הספרדי הוענק בארבע דרגות, דרגת הצלב שהוענקה נקבעה לפי דרגת החייל וניסיונו בשדה הקרב, הייתה קיימת גם גרסה מיוחדת שהוענקה למשפחות הנופלים. הדרגה הגבוהה ביותר, הוענקה רק לאלה שהשיגו הישגיים גדולים בקרבות או גילו מנהיגות יוצאת דופן בשדה הקרב, רק 28 צלבים מזהב עם יהלומים הוענקו (רובם הגדול לטייסי קרב, בהם וולפרם פון ריכטהופן וורנר מלדרס). הוענק לחיילים שהצטיינו בצורת אומץ לב או הישגים משמעותיים בשדה הקרב. בסה"כ 1,126 צלבים מזהב הוענקו. הוענק לחיילים שהשתתפו בקרבות מכריעים והיו בעלי ניסיון קרבי, הייתה קיימת גם גרסה של העיטור ללא חרבות שהוענקה לחיילים הלא קרביים שהצטיינו בתפקודם. בסה"כ 8,304 צלבים מכסף הוענקו. ניתן על פעולה של לחימה באויב, הייתה קיימת גם גרסה של העיטור ללא חרבות שהוענקה לחיילים הלא-קרביים בעבור שירות של שלושה חודשים. בסה"כ 8,462 צלבים מברונזה הוענקו. צלב הכבוד של לגיון קונדור לקרובי משפחה היה עיטור שהוענק לשארי הבשר (הורים, אלמנות, יתומים) של החיילים מלגיון קונדור שנפלו במהלך מלחמת האזרחים הספרדית. בסה"כ 315 צלבי כבוד הוענקו. העיטור מעוצב כצלב מלטזי שבמרכזו יש צלב קרס בין כל אחת מזרועות הצלב יש את סמל הלופטוואפה (כמחווה מכיוון שהלופטוואפה היווה 70% מלגיון קונדור) בגרסה ללוחמים יש שתי חרבות מוצלבות בין הצלב, בגרסה של הזהב עם היהלומים מסביב לצלב הקרס משובצים יהלומים, חלקו האחרוני של העיטור הוא חלק ומחוברת אליו סיכה המשמשת לענידת העיטור. צלב הכבוד לקרובי משפחה הוא גרסה מוקטנת של הצלב לחיילים הלא קרביים בניגוד לשאר הדרגות הוא היה תלוי על סרט שחור עם צבעי הדגל הספרדי (אדום, צהוב, אדום) בשולי הסרט.
שמעון סופר (מכתב סופר)

הרב שמעון סופר (י"ג בטבת תקפ"א, 1820 – י"ז באדר ב' תרמ"ג, 1883) היה בנו של החת"ם סופר, כיהן כרב במטרסדורף ולאחר מכן היה רב ואב"ד קרקוב. מגדולי הרבנים במדינות האוסטרו-הונגריות במחצית השנייה של המאה ה-19. היה ממנהיגי היהדות החרדית בגליציה, וייצג אותה כחבר הרייכסראט – הפרלמנט האוסטרי (ציסלייטני). ייסד את אגודת מחזיקי הדת בגליציה, והקים את ביטאונה "מחזיקי הדת". נולד בפרשבורג ולמד אצל אביו החת"ם סופר. בשנת תקצ"ח (1838), בגיל 17, נשא את מרים, בתו של הגביר דב בר שטרנברג מקרולה. לאחר נישואיו התגורר סמוך לאביו בפרשבורג. בשנת תר"א (1841), זמן קצר לאחר פטירת אביו, הדפיס את תשובותיו. בשנת תר"ב (1842), שנתיים לאחר פטירת אביו, עבר להתגורר למשך שנתיים בקרולה. בשנת תר"ד (1844) התמנה כרב במטרסדורף, ומילא תפקיד זה במשך 18 שנה. בשנת תרכ"א (1861) התמנה כרב הקהילה היהודית בקרקוב, ושימש בתפקידו 22 שנה עד לפטירתו. היה ממנהיגי היהדות החרדית בגליציה וניהל מערכות ציבוריות לחיזוק ענייני היהדות. לשם מטרה זאת ייסד את אגודת "מחזיקי הדת" בגליציה, וביטאונה - שבועון בשם מחזיקי הדת. ב-1879 נבחר לרייכסראט, הפרלמנט הציסלייטני בווינה, מטעם מחוז קולומיאה-סניאטין-בוצ'אץ'. היה חבר "המועדון הפולני" (פול') (כמרבית האורתודוקסים בגליציה, הוא תמך בברית עם הלאומיות הפולנית); מאחר שלא שלט בשפה, כלל לא השתתף בדיוני המועדון. יחד עם הרב אהרן מרקוס הקים את ארגון "ראש פינה", לשם התבססות התנועה הלאומית בעיר ואגודה ליישוב ארץ ישראל. לימים נחשב ארגון "ראש פינה" כארגון הציוני הראשון בקרקוב. רבי שמעון סופר מצא חן בעיני קיסר אוסטריה, פרנץ יוזף הראשון, שאף העניק לו עיטור כאות הוקרה. נפטר בקרקוב ביום שני, י"ז באדר ב', שנת תרמ"ג (1883), והובא לקבורה למחרתו ביום שלישי. נוסח מצבתו התפרסם בביטאון מחזיקי הדת. חתנו, הרב עקיבא קורניצר (שהיה גם בן אחותו), מילא את מקומו כרבה של קרקוב. בנו הרב שלמה אלכסנדרי סופר-שרייבר, שהתגורר בסערט, הוציא את חידושי החתם סופר על מסכת חולין. חתנו של הרב שלמה אלכסנדרי הוא הרב יוסף נפתלי שטרן, ראש ישיבת פרשבורג בירושלים וחבר מועצת גדולי התורה. בן נוסף של רבי שמעון היה רבי ישראל דוד שמחה בונם שהתגורר בוורשה, ונפטר בשנת תרנ"ט. מכתב סופר - דרשות. מכתב סופר - שו"ת. ערך את ספרו של אביו "שו"ת חת"ם סופר" על יורה דעה. מדיה וקבצים בנושא שמעון סופר בוויקישיתוף שמעון סופר, ב"אנציקלופדיה יהודית" באתר "דעת" דוד הלחמי, רבי שמעון סופר אב"ד קראקא, חכמי ישראל, תל אביב תשי"ח, חלק א', עמ' של"א, באתר אוצר החכמה (צפייה מוגבלת למנויים) "דרשת רבי שמעון סופר בקרקא". כיפה. 2002-12-25. מכתב סופר, ירושלים, תשט"ו, באתר היברובוקס הרב אברהם שטערן, מליצי אש, באתר היברובוקס ביוגרפיה קצרה באתר הפרלמנט האוסטרי (בגרמנית) שמעון בן משה סופר (1820–1883), אב"ד קרקוב, דף שער בספרייה הלאומית בטאון העדה החרדית, רבינו הגאון הגדול בעל דברי משה זיע"א, העדה - 1342, 1342, באתר אוצר החכמה חוט המשולש, באתר היברובוקס נוסח מצבתו, הוֹספה למכ"ע „מחז"ה“ גיליון י"ח, עמוד 4, באתר היברובוקס Nation building and the Politics of Nationalism: Essays on Austrian Galicia, הוצאת אוניברסיטת הרווארד, 1982. עמ' 157 מאיר בוסאק - למקורות יצירתו של ש"י עגנון, באתר דעת קהילת קראקוב, באתר "זָכוֹר" בנו, ישראל דוד שמחה (בונם) סופר, הוֹספה למכ"ע "מחז"ה" גיליון י"ח, עמוד 1, באתר היברובוקס בנו, ישראל דוד שמחה (בונם) סופר, הוֹספה למכ"ע „מחז"ה“ גיליון י"ח, עמוד 3, באתר היברובוקס שמואל גלאז, קינת סופרים - הספד על ר' ישראל דוד שמחה, זאלעשטשיקי, באתר היברובוקס
Miracle (שיר של קסקדה)

Miracle (בעברית: נס) הוא סינגל של להקת היורודאנס הגרמנית קסקדה. השיר יצא לאור ב-23 בנובמבר 2004, כסינגל השני מתוך אלבום הבכורה של הלהקה, Everytime We Touch, על ידי חברת התקליטים זולנד. השיר זכה לביקורות חיוביות מטעם מבקרי המוזיקה השונים, כאשר רובם שיבחו את סאונד היורופופ שלו. השיר הגיע למקום השמיני במצעד הסינגלים הבריטי. השיר נכתב והופק על ידי יאן פיפר ודיג'יי מניאן. השיר הופץ מחדש בעולם ב-23 במאי 2006. בבריטניה ובאירלנד הופץ השיר ב-26 ביוני 2006. בהמשך, הופץ מחדש בגרמניה ב-22 ביוני 2007. השיר הוא בסגנון היורודאנס ועל כן, ביקרו אותו מבקרי המוזיקה באופן חיובי. הוא זכה להצלחה רבה והגיע למקום הרביעי באירופה הוט 100. בארצות הברית זכה השיר למעמד זהב על סך מכירות של 500,000 עותקים. הווידאו קליפ המלא של השיר הועלה ליוטיוב ב-2 בנובמבר 2006. בתחילת הקליפ ניתן לראות כדור דיסקו, ולאחר מכן את נטלי הורלר. בהמשך, ניתן לראותה יושבת על ספה ורוקדת לצלילי השיר. לאורכו של הקליפ מופיעה הורלר במצבים שונים, כשהיא שרה את השיר לצד אורות מתחלפים. בקליפ נעשה שימוש באפקטים שונים. נכון לפברואר 2019, מונה הצפיות של הקליפ עומד על כ-40 מיליון צפיות. מידע על היצירה "Miracle" באתר מיוזיק בריינז מידע על הסינגל "Miracle" באתר מיוזיק בריינז מידע על היצירה "Miracle" באתר Discogs סרטון השיר "Miracle" באתר יוטיוב http://ww7.itemvn.com/, ww7.itemvn.com Official Singles Chart Top 100 | Official Charts Company, www.officialcharts.com (באנגלית) Cascada – Miracle (באנגלית), נבדק ב-2019-02-08 www.cascadamusic.de (ארכיון) sdeelite, Cascada-Miracle, נבדק ב-2019-02-08 Gold & Platinum, RIAA (באנגלית) Cascada-Miracle, נבדק ב-2021-09-04 Musiikkituottajat - Tilastot - Kulta- ja platinalevyt, www.ifpi.fi (בפינית) Les Certifications, SNEP, ‏2013-11-01 (ארכיון)
נגומו

נגומו (בצרפתית: Ngoumou) היא קומונה (אנ') ועיירה בקמרון שנמצאת באזור המרכז. נגומו ממוקמת כ-35 ק"מ מבירת המדינה ומבירת האזור יאונדה. העיר גובלת עם ביקוק במזרח, אקונו בדרום, מבאנקומו בצפון ואוטלה בצד המערבי, ומשתרעת על שטח של קצת יותר מ-407 קמ"ר המאוכלס ביותר מ-5,000 חברי קהילה המורכבים מאטנגה, אוונדו ובסה. האוכלוסיות שמתחככות עם הבמילק, האוסה, הניגרים ומאליים אחרים, ובכך מסמנות את האופי מסבירי הפנים של הקומונה הזו הממוקמת באזור כפרי ושסבלה זמן רב מבידוד למרות קרבתה ליאונדה. העיירה ממוקמת ליד הכבישים האזוריים P8 ו-P9. יש בעיר תחנת דלק, סניף דואר, סניף בנק וסניף של אורנג'. Site de la primature - Élections municipales 2002 (בצרפתית) Contrôle de gestion et performance des services publics communaux des villes camerounaises - Thèse de Donation Avele, Université Montesquieu Bordeaux IV (בצרפתית) Charles Nanga, La réforme de l’administration territoriale au Cameroun à la lumière de la loi constitutionnelle n° 96/06 du 18 janvier 1996, Mémoire ENA. (בצרפתית) Troisième recensement général de la population et de l'habitat (3e RGPH, 2005), Bureau central des recensements et des études de population du Cameroun (BUCREP), 2010. Cameroun – Développement: Ngoumou, un village très citadin, www.237online.com, ‏5-8-2015 ערך זה הוא קצרמר בנושא יישובים בקמרון. אתם מוזמנים לתרום לוויקיפדיה ולהרחיב אותו.
מערכת קבצים מתועדת

מערכת קבצים מתועדת (באנגלית: journaling file system) היא סוג של מערכת קבצים, אשר שומרת מידע עצמי מתועד כדי למנוע שגיאות והשחתה של מערכת הקבצים. בתהליך כתיבת מידע לדיסק קשיח, מערכת הקבצים חייבת לכתוב מידע עצמי (מטא-מידע), אודות המידע שעל הדיסק; לדוגמה – מיקומו של המידע או שמות הקבצים. אם בזמן שהמערכת כותבת את המטא-מידע לדיסק הקשיח נוצרת הפרעה לכתיבה (לדוגמה, הפסקת חשמל או נפילת מתח), כתיבת המטא-מידע לא הסתיימה לגמרי, ומערכת הקבצים יכולה להיות במצב לא עקבי, כאשר תיאור המידע לא תואם לחלוטין את המידע עצמו או חסר. דרך אחת לתקן את הבעיה היא להריץ תוכנת שירות לתחזוקה, אשר סורקת את הדיסק הקשיח כאשר המערכת מאותחלת, כדי לתקן שגיאות ואי-תאימויות. תוכנות כאלו הן CHKDSK במערכת חלונות של מיקרוסופט, fsck עבור מערכת יוניקס ותואמותיה, ו־Disk First Aid עבור מחשבי מקינטוש. לרוע המזל, לשיטה זו יש שתי בעיות: הראשונה – סריקה חוזרת של הדיסק כולו דורשת זמן רב. השנייה – ישנה אפשרות שהתוכנה הסורקת עלולה להיתקל בבעיות שהיא לא תוכל לתקן (או אפילו לזהות) ואז מידע יאבד. מערכות קבצים מתועדות מטפלות בבעיה זו על ידי כתיבת קובץ מיוחד הנקרא "תיעוד" או "יומן" (journal), אשר עוקב ורושם את כל הגישות לדיסק. במצב כזה, העדכונים לדיסק הן גישות אטומיות: אם לפתע יש נפילת מתח, אז או שקבוצה נתונה[דרושה הבהרה] של עדכונים יכולה לסיים לבצע ולהחיל את כל השינויים למערכת הקבצים, ובמקרה זה כמובן אין בעיה - ואז ניתן להשתמש במערכת הקבצים מיד; או שהיא תסומן כקבוצה שלא לגמרי -בוצעה -והוחלה למערכת הקבצים. במקרה זה, מנהל ההתקן של מערכת הקבצים יכול לקרוא את קובץ התיעוד/היומן ולתקן את כל אי-התאימויות שנוצרו. השחזור מקובץ התיעוד מהיר הרבה יותר מאשר סריקה כוללת של הדיסק הקשיח, והוא גם מבטיח שמבנה מערכת הקבצים תמיד יהיה עקבי, גם במקרה של נפילת מתח. יש לציין, שדבר זה לא מבטיח שלא יאבד מידע: מידע או שינויים למערכת קבצים, שנרשמו בין ההחלה האחרונה לתיעוד והקריסה עלולים להיאבד, כיוון שמערכת הקבצים מוחזרת למצבה בזמן ההחלה האחרונה לתיעוד, ללא כל השינויים שבאו לאחריו. חלק ממערכות הקבצים מתעדות את כל המידע שייכתב לדיסק, בזמן שאחרות מתעדות רק את המידע העצמי של מערכת הקבצים (ה-metadata – לדוגמה: שמות הקבצים, ומיקומם בדיסק). מערכות קבצים במבנה יומן (log structured file systmes) הן מערכות קבצים, שכוללות רק יומן ללא נתונים "רגילים". מערכות קבצים כאלו שימושיות, בין השאר, בהתקני זיכרון הבזק, אשר בהם מחיקה היא פעולה יקרה ושוחקת[דרוש מקור]. ext3 הוספת יומן למערכת ext2 ext4 - שיפור של ext3. JFS ReiserFS XFS btrfs NTFS של חלונות של מיקרוסופט - לכתיבה וקריאה JFS NTFS HFS+ (תיעוד נוסף ל־Mac OS X 10.2.2) XFS רישום-יומן של UFS ZFS BeOS, אשר לה מערכת קבצים מתועדת משל עצמה בשם BFS LogFS - מאמר על מערכת קבצים במבנה יומן משנת 2007 מתוך LWN.net
Say My Name (שיר של דייוויד גטה)

"Say My Name" (בעברית: "אמור את השם שלי") הוא סינגל של ה-DJ הצרפתי דייוויד גטה, הזמרת האמריקאית ביבי רקסה והזמר הקולומביאני ג'יי באלווין. השיר יצא לאור כסינגל של הזמר הצרפתי באלבום האולפן השביעי שלו אשר נקרא גם 7, ב-26 באוקטובר 2018. ספוטיפיי דיווחה כי ביולי 2018 גואטה יוציא לאור שיתוף פעולה עם דמי לובאטו וג'י בלוויין, אך מנהלו של גואטה חפף ואמר ברשת החברתית אינסטגרם שהסינגל לא יוצא לאור, אז גואטה יוציא לאור את הסינגל "Don't Leave Me Alone" יחד עם הזמרת אן-מארי. חודש שלאחר מכן, גואטה הודיעה על האלבום האולפן השביעי שלו אשר נקרא גם כך, אשר כולל בתוכו את הסינגל "Say My Name" שיתוף פעולה יחד עם הזמרים, ביבי רקסה וג'יי באלווין. רקסה אמרה שלגואטה ולה יש הרבה הצלחות עם הסינגל "Hey Mama", אך "זה היה זמן מוזר כי נתנו לי קרדיט על השיר בלי להיות ממש ידועה עליו [אז] זה היה כיף שיהיה סינגל נוסף איתו והכל מתחיל מחדש מההתחלה". קליפ השיר בוים על ידי האנה לוקס דייוויס. מידע על הסינגל "Say My Name" באתר מיוזיק בריינז מידע על היצירה "Say My Name" באתר Discogs מילות השיר "Say My Name" באתר Genius סרטון השיר "Say My Name" באתר יוטיוב וואט א מיוזיק • פרלופון • האחים וורנר • אטלנטיק David Guetta, [https://twitter.com/davidguetta/status/1055919976526344192 #SayMyName My new single with @BebeRexha and @JBALVIN is out now!!! https://guetta.co/saymynameAI pic.twitter.com/FJemXaxod7], @davidguetta, ‏2018-10-26 (באנגלית) Upcoming David Guetta single with Demi Lovato cancelled?, www.officialcharts.com (באנגלית) David Guetta Announces '7' LP Featuring Justin Bieber, Nicki Minaj and More, Billboard Bebe Rexha en interview : "C'était sympa de tout recommencer depuis le début avec David Guetta", purebreak.com (בצרפתית)
אל-קאדסיה (כדורגל)

מועדון כדורגל אל-קאדסיה (בערבית: نادي القادسية, נקרא על שם קודס, השם הערבי של ירושלים) הוא מועדון כדורגל סעודי מהעיר ח'ובאר. הקבוצה משחקת כיום בליגת העל הסעודית. גביע המלך הסעודי: זכייה (1): 1991-92 סגנית (1): 2004-05 גביע הפדרציה הערבית: זכייה (1): 1993-94 סגנית (2): 1989-90, 1992-93 ליגת המשנה הסעודית הראשונה: זכייה (3): 2001-02, 2008-09, 2014-15 סגנית (1): 1999-00 גביע אסיה למחזיקות גביע: זכייה (1): 1993-94 אתר האינטרנט הרשמי של אל-קאדסיה (בערבית) אל-קאדסיה, ברשת החברתית אקס (טוויטר) אל-קאדסיה, ברשת החברתית LinkedIn אל-קאדסיה, סרטונים בערוץ היוטיוב פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu
פלאמה

פלאמה (בערבית: فلامة) הוא כפר פלסטיני בנפת קלקיליה שבמערב השומרון, כקילומטר ממזרח לכוכב יאיר צור יגאל. לפי נתוני הלשכה הפלסטינית המרכזית לסטטיסטיקה, מנתה אוכלוסיית הכפר כ-788 נפש באמצע שנת 2016. כפר פלאמה ממוקם בעמק פורה, בגובה של כ-140 מטר מעל פני הים, שבו זורם נחל ואדי א-שייח, שהוא אחד היובלים העיקריים של נחל אלכסנדר. באזור הכפר שרידים ארכאולגיים רבים, הכוללים גתות, בורות מים ומספר חורבות (חרבת יובך, חרבת נשה וחרבת אל-פורייחיה), המעידים על התיישבות רצופה מאז תקופת הברזל בארץ ישראל. במפקד 1922 שנערך על ידי שלטונות המנדט הבריטי, הייתה אוכלוסיית הכפר 64 מוסלמים, ובמפקד 1931 היא גדלה ל-85 מוסלמים אשר שכנו ב-26 בתים. ב-1945 מנתה האוכלוסייה בכפר 120 מוסלמים, ואילו שטח הקרקע הכולל של הכפר היה 2,380 דונם. בעקבות מלחמת העצמאות, ולאחר הסכמי שביתת הנשק בתום מלחמת העצמאות של 1949, עברה פלאמה לירדנים, ותוואי הקו הירוק נקבע בין 500 ל-1000 מטר ממערב לכפר. בינואר 1953, בוצעו בכפר פעולות תגמול. בליל ה-23 בינואר, תקפה פלוגה מחטיבת גבעתי את הכפר, נבלמה על ידי גדר תיל שהקיפה אותו, ונסוגה לאחר שאחד הלוחמים נהרג מאש הלגיון הערבי. בליל ה-29 בינואר תקף שוב גדוד מחטיבת גבעתי את פלאמה, וגם התקפה זו נכשלה. אש הלגיון הערבי מנעה מלוחמי גבעתי לבצע את משימת כיבושו של הכפר, והם נאלצו להסתפק בפיצוץ שלושה בתים בשוליו. הכוח נסוג באי סדר, ובשטח הושארו אמצעי לחימה. בפיצוץ נהרג מוכתר הכפר ובני משפחתו. כישלון הפעולה היווה אחד התמריצים להקמת יחידה 101, שהוקמה באוגוסט 1953, לשם ביצוען של פעולות תגמול. לימים כתב רב-אלוף משה דיין מאמר בשם "מפלמה עד קדש", ובו הציג את התפתחות צה"ל מנקודת-השפל זו של 1953 אל נקודת-השיא של מבצע קדש ב-1956. בעקבות מלחמת ששת הימים עברה פלאמה משליטה ירדנית לישראלית. בעקבות הסכמי אוסלו הוגדרו 15% מאדמות הכפר כשטח B, ואילו 85% הנותרים הוגדרו כשטח C. בזמן האינתיפדה השנייה בשנת 2003, החלה ישראל בהקמתה של גדר הפרדה. באזור הכפר הגדר לא נבנתה על תוואי הקו הירוק, אלא בין כקילומטר לכ-3 קילומטר מממזרח, כך שהכפר איבוד חלק מהשטחים החקלאיים שלו הנמצאים מצידו השני של הגדר. לאחר מאבק משפטי שנמשך חמש שנים, פורק והוזז קטע של הגדר מדרום לכפר. לאחר שמדינת ישראל הודיעה שהתוואי המקורי באזור לא נקבע משיקולים ביטחוניים, אלא כדי לאפשר הקמת שכונה בהתנחלות צופים הסמוכה. מדיה וקבצים בנושא פלאמה בוויקישיתוף עמוס הראל, הרמטכ"ל אשכנזי: תוואי הגדר - עניין מדיני, באתר הארץ, 28 ביולי 2008 מפקד אוכלוסין 2016, באתר של הלשכה הפלסטינית המרכזית לסטטיסטיקה Barron, 1923, Table IX, Sub-district of Tulkarem, p. 28 Government of Palestine, Department of Statistics, 1945, p. 20 מרדכי בר-און, כשהצבא החליף מדיו: פרקים בהתפתחות צה"ל בשנים הראשונות לאחר מלחמת העצמאות 1953-1949, יד יצחק בן-צבי, ירושלים, 2017 (פרק ט' - המאבק בהסתננות ופעולות התגמול הראשונות) 600 עד 1000 איש התקיפו בפלאמה, חרות, 5 בפברואר 1953 זאב שיף, איתן הבר; לקסיקון לביטחון ישראל :זמורה ביתן 1976, עמוד 426 עמוס הראל, הרמטכ"ל אשכנזי: תוואי הגדר - עניין מדיני, באתר הארץ, 28 ביולי 2008
ווהו מאנה

ווהו מאנה (באווסטית: 𐬬𐬊𐬵𐬎 𐬨𐬀𐬥𐬀𐬵 vohu manah; בפרסית אמצעית: 𐭥𐭤𐭥𐭬𐭭 Wahman; בפרסית: بهمن בהמן) הוא מונח זורואסטרי בשפה האווסטית, שמתורגם בדרך כלל כ"מטרה טובה" או "מחשבה טובה", המתייחס להלך הרוח המוסרי הטוב שמאפשר לאדם למלא את תפקידו וחובותיו בעולם. המונח המקביל בפרסית אמצעית, ככתוב בכתבי פהלווי, הוא ווהמן, מילה בעלת אותה משמעות, בפרסית חדשה בהמן וגרסאות נוספות. המילה "מאנה" מהאווסטה דומה מאוד למילה "מאנאס" מהריג ודה, מה שמצביע על דמיון מסוים בין שני כתבי הקודש. ההפך של ווהו מאנה הוא אקה מאנה, כלומר "מטרה רעה" או "מחשבה רעה". המונח מורכב משתי מילים: "ווהו" - "טוב", ו"מאנה" - "מטרה, מחשבה". זאת בדומה למונח המופיע בריג ודה "ואסו מאנאס". מילים אלו נובעות מפרוטו הינדו-איראנית. בגאתות, הטקסטים העתיקים ביותר באווסטה, שזרתוסטרה עצמו נחשב המחבר שלהן, השימוש במונח "ווהו מאנה" הוא לא חד משמעי, ובפעמים מופיע רק כ"מאנה" (ללא המילה "ווהו" - כלומר "טוב" באווסטית). בטקסטים הפוסט-גאתיים הממחישים את עקרונות הקוסמוגוניה הזורואסטרית, ווהו מאנה הוא אמשה ספנטה, אחד משש הישויות שמסייעות לאהורא מזדא, ואשר כל אחת מהן מייצגת צד אחד של הבריאה. ווהו מאנה מייצג את כל בריאת החיות, תוך שימת דגש מיוחד על הבקר. המונח "ווהו מאנה" באווסטית הוא ממין סתמי באווסטית, אך במסורת הזורואסטרית ווהו מאנה נחשב זכר. בלוח השנה הזורואסטרי, היום השני בכל חודש, והחודש האחד עשר, מוקדשים לווהו מאנה, ונקראים על שמו. בלוח השנה האזרחי האיראני, אשר ירש את שמות החודשים מהלוח הזורואסטרי, החודש ה-11 נקרא "בהמן", על שם ווהו מאנה. החלק השני בשמו הרשמי של הקיסר האחמני ארתחששתא השני היה "ווהו מאנה".[דרושה הבהרה][דרוש מקור] אמשא ספנדאן ווהו מאנה, באתר אנציקלופדיה בריטניקה (באנגלית)
פולי (קמרון)

פולי (בצרפתית: Poli) היא עיר בקמרון שנמצאת בצפון קמרון (Région du Nord).. פולי ממוקמת כ-114 ק"מ מבירת האזור גארואה וכ-517 ק"מ מבירת המדינה יאונדה. בנוסף, העיר ממוקמת כ-70 ק"מ מהגבול של קמרון עם ניגריה, כ-190 ק"מ מהגבול של קמרון עם צ'אד וכ-268 ק"מ מהגבול של קמרון עם הרפובליקה המרכז-אפריקאית. בנוסף, היא נמצאת על גדות הנהר מאיו-פארדה (Mayo Farda River). פולי נמצאת ליד הכביש האזורי P34. מדיה וקבצים בנושא פולי בוויקישיתוף Troisième recensement général de la population et de l'habitat (3e RGPH, 2005), Bureau central des recensements et des études de population du Cameroun (BUCREP), 2010. Poli, Mapcarta (באנגלית) ערך זה הוא קצרמר בנושא יישובים בקמרון. אתם מוזמנים לתרום לוויקיפדיה ולהרחיב אותו.